**11. Kolesarski maraton po Mirnski dolini.**

***MOKRONOG, 25. Junij 2016***

* + **Dan prireditve:** sobota, 25.06.2016
	+ **Start in cilj:** Trg v MOKRONOGU , ob 15.00 uri
	+ **Prijave:** predprijave do **srede 22.06.2016**, na TRR**: 02971-0253348014 NLB**, poslovalnica Trebnje in e-naslov ali na dan prireditve od 13**.00** dalje.
	+ **Startnina:** predprijava 13€, na dan prireditve je startnina 15€, popust z olimpijsko kartico 10%.Za otroke mlajše od 14 let je startnina 8  EUR.
	+ **Potek proge:** Proge potekajo po dolini reke Mirne in Temenice ter po okoliških gričih, so v celoti asfaltirane in razgibane. Ob progi se boste na Mirni,Hincah(Krmelj) in na startno ciljnem prostoru okrepčali. Maraton je speljan po zanimivih krajih Mirnske doline in njihovih znamenitostih.

**Veliki maraton 60 km:** Mokronog – Puščava – Šentrupert – Mirna – Trebnje – Rodine  – Gomila – Mirna (okrepčevalnica) – Slovenska vas – Šentrupert – Vrh – Hrastovica - Pijavice – Tržišče – Križišče – Hince (okrepčevalnica) - Krmelj –  Gabrijele – Pijavice – Hrastovica – Puščava – Mokronog (cilj).

**Mali maraton 32 km:** PGD Mokronog – Puščava – Šentrupert – Mirna – Trebnje – Rodine – Gomila – Mirna (okrepčevalnica) –Mokronog (cilj).

**Družinski maraton 12 km:** PGD Mokronog – Puščava - Hrastovica – Pijavice – PGD Mokronog  (cilj ).

* **Pravila:** Na maratonu lahko sodelujejo vsi, ki se počutijo sposobni prekolesariti 60, 32 ali 12 km dolgo progo. Otroci, stari do 14 let, smejo kolesariti le v spremstvu staršev, oziroma polnoletne osebe. Maraton bo potekal ob normalnem prometu, zato so kolesarji dolžni spoštovati cestnoprometne predpise in navodila organizatorja. Udeleženci kolesarijo na lastno odgovornost in po svojih zmožnostih. Organizator ne jamči za škodo, ki jo udeleženec povzroči sebi, drugim udeležencem ali tretji osebi. Za varen potek prireditve bodo skrbela vozila organizatorja in redarji na progi. Na progi bosta dve okrepčevalni postaji, obvezna je uporaba kolesarske čelade. S podpisom prijavnice in startom kolesarji potrdijo, da so seznanjeni z določili razpisa.
* **Nagrade:** Udeleženci, ki prevozijo maraton, prejmejo, praktično nagrado organizatorja, pijačo na okrepčevalnicah in malico. Po končanem maratonu pa bo še žrebanje praktičnih nagrad ostalih sponzorjev med vsemi udeleženci kolesarskega maratona ter podelitev pokalov najstarejšim, najmlajšim in najštevilčnejši ekipi.
* **Informacije:**Mitja 041/724-203

**Nasvidenje v Mokronogu!**
**Organizator: KK Dol. BALANCA**
**Mitja Sluga**